{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":19,"n_cols":6,"rows_kept":19,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu Pravilnika o izmjenama i dopunama Pravilnika o najmanjem broju članova posade za sigurnu plovidbu koji moraju imati pomorski brodovi, plutajući objekti i nepomični odobalni objekti"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Dario Nižetić","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Podržavam promjenu pravilnika i želio bih se osvrnuti na komentar gospodina Zvonimira. Mogu se složiti da brodice na vodomlazni pogon treba ograničiti na akvatorij u kojem nema drugih sudionika pomorskog prometa, no ograničavanje ostalih brodica iz članka (konkretno, pasara male snage motora), na poligon bez ostalih sudionika prometa apsolutno nema nikakvog smisla.\n\nNaime, ljudi iznajmljuju pasare kako bi otišli na kupanje, na obližnju plažu ili neko osamljeno mjesto, ne uzimaju je kako bi vozili po poligonu (za razliku od jet-skija koji se iznajmljuje baš radi užitka vožnje).\n\nVaša usporedba najma brodice bez dozvole i automobila je naprosto smiješna i nimalo ne drži vodu. Naime, u većini zemalja Europske Unije i ostalih iz kojih dolaze naši gosti zakonom je dozvoljeno voziti brodice manje snage motora bez dozvole, pa tako često imamo goste koji kod kuće imaju brod koji redovito koriste, a nemaju nikakvu dozvolu jer im nije potrebna. S druge strane za vožnu automobila je u svim državama potrebna valjana dozvola.\n\nDrugo, možda i još bitnije, u Hrvatskoj se dozvola za voditelja brodice A i B kategorije dobija bez ikakve prakse na moru (za razliku od vozačke za automobil) s tek nekoliko pitanja iz teorije odgovorenih u uredu. Iz toga ispada da su iznajmljivači brodova jedini koji vrše praktičnu edukaciju za vožnju brodica u državi. Ljudi s tako stečenim dozvolama često budu veći problem od onih koji nemaju nikakve dozvole, a mi kao iznajmljivači u prosjeku potrošimo po pola sata educirajući svakog gosta osnovama vožnje brodice.\n\nZa kraj, ajmo povući još jednu paralelu s cestovnim prometom. U cestovnom prometu sudjeluju pješaci, biciklisti, romobili na struju i ostali sudionici prometa koji ne moraju imati nikakve dozvole, nisu izdvojeni na nikakvim poligonima, a voze se na sredstvima prijevoza koje postižu znatno veće brzine od pasara, te predstavljaju veći rizik.\n\nHavarije i nesreće uglavnom uzrokuju ljudi koji imaju dozvole i voze brzo i bahato, a ne oni koji voze pasare."]
[2,"IVAN DAPČIĆ","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","podrzavam promjenu pravilnika za polvila do 5 KW, treba uskladiti pravilnike sa ostatkom EU."]
[3,"Mate Novak","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Podržavam propis kojim se približavamo propisima cijele Europske unije.\nHtio bi istaknuti kako ne stoje tvrdnje gospodina Marka Maršanića o povlaštenom položaju. Po ovom pravilniku i \"Stefan iz Njemačke\" i \"Jure iz Makarske\" mogu iznajmiti brodicu i voziti je bez osposobljenost. Mislim da bi se moglo dopustiti svima da voze sporije brodice bez osposobljenosti kao što je to slučaj u većini zemalja Europske unije ali očito je da zakonodavac prepoznaje iznamljivače kao edukatore i one koji procjenjuju je li netko sposoban voziti brodicu. Nijedan iznamljivač neće dati svoju brodicu nekome za koga se nije uvjerio da je sposoban voziti je, jer time riskira vlastitu imovinu i reputaciju. Naravno i nažalost da se nesreće događaju, jer događaju se i u puno većoj mjeri na cestovnom prometu, ali u 20 godina moga rada s malim brodicama  dogodilo se izrazito malo, ako ijedna veća nesreća koju je uzrokovala mala brodica od 5 ili 6 konja.\nGospodin Marko očito nije dovoljno informiran u to kako izgleda osposobljavanje za A i B kategoriju jer bi mu trebalo biti jasno  da netko tko prođe edukaciju kod iznamljivača zna bolje voziti brodicu nego netko tko samo položi ispit za B kategoriju a nema praktična iskustva.\nTakođer, još jednom ističem da ovakvi propisi vrijede u većini zemalja cijele Europe, štoviše konjaža je poprilično veća od navedene. Tako u jednoj Italiji možete voziti brodove do 40 konja bez osposobljenosti što je ipak po meni previše. U jednoj Grčkoj, koja ima i razvedeniju obalu od naše vrijedi pravilo vožnje brodica do 30 konja bez osposobljenosti! U svakom slučaju podržavam hvale vrijedan prijedlog propisa kojim bi se približili zakonima Europske unije, s naglaskom da se u budućnosti razmisli i o povećanju konjaže."]
[4,"Miroslav Majić","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Morali bi se po ugledu na razvijenije države ugledati koje taj zakon već primjenjuju. Olakšao bi se na taj način subjektima da dodju puno lakše do prihoda koji bi s kasnije kanalizirali u investicije i u konačnici u kvalitetu poslovaanja. Bili bi stabilniji kao sezonski subjekti i u konačnici bi se ti sve kao bumerang efekt vratilo kroz mnogo toga pozitivnog nazad u zajednicu."]
[5,"SVEN MARETIĆ","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","U potpunosti podržavam promjenu pravilnika za plovila do 5kW, kako bi se napokon uskladili s ostatkom Europske Unije i ostalim zemljama iz kojih dolaze naši turisti. Čak smatram da bi ograničenje trebalo biti malo veće od ovih 5kW, da bi trebalo uključiti sve brodove koji ne glisiraju."]
[6,"Marko Maršanić","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Poštovani,\n\nOvim putem iskazujem potpuno NE SLAGANJE s navedenim prijedlogom. \nNaime ova dopuna/izmjena točke 32a. je potpuno pogrešna, te se kroz njeno čitanje vidi nestručnost nadležnih koji su istu napisali, a sve nedostatke ću navesti:\n\n1. Zbog čega bi “Stefan” iz Njemačke bio u povlaštenom položaju u odnosu na “Jureta” iz Makarske koji je cijeli život na moru u odnosu na Stefana koji dolazi jednom godišnje na more i ne pozna ni vremenske prilike niti ima ikakve maritimne sposobnosti. Naime ovim promjenama Vi dozvoljavate da ukoliko se uzima u najam može se voziti brodica do 5 kW, a kada je u pitanju lokalno stanovništvo tada to pravilo ne vrijedi. Moram napomenuti da puno lokalnog stanovništva koristi iste takve brodice za osobne potrebe, ali izgleda da se na njih ne misli te će oni i dalje morati polagati ispite u Lučkim kapetanijama i plaćati pristojbe. \n\n2. Što se tiče plovila na vodomlazni pogon, tu nastaje problem da rijetko postoje takva plovila koja imaju manje od 80 kW i postižu brzinu manju od 35 čv. Pa me stoga zanima zbog čega se smatra da će takva plovila biti sigura kada njima upravljaju pojedinci bez ikakvih znanja i potrebnih dozvola, nadalje znači li to da bi trebalo ukinuti potrebna ovlaštenja i za časnike palube na trajektima pošto su pod nadzorom kapetana i VTSa? \n\n3. Što se tiče osobe koja upravlja/regulira brzinu na plovilima s vodomlaznim pogonom preko aplikacije na kopnu. Koju stručnu spremu/obrazovanje, koje dozvole ili ovlaštenja treba posjedovati ta osoba? Dali možda dozvolu za vožnju mopeda i 16 godina? \nSmatram da je potpuni apsurd da pojedinac bez ikakvih kvalifikacija ili znanja, a kamoli vještina upravlja procjenom rizika dali je plovilo na vodomlazni pogon dovoljno brzo ili sporo te dali plovilo na vodomlazni pogon ugrožava druge sudionike pomorskog prometa ili sigurnost plivača?! \n\n4. Molim Vas da se pojasni po pitanu akvatorija gdje će se dozvoliti operacije “divljanja” plovila na vodomlazni pogon. Dali će ta zona biti isključena za ostale sudionike pomorskog prometa? Dali će ta zona počinjati od obale, te ako hoće značili to da će neosposobljena osoba upravljati plovilom na vodomlazni pogon u blizini kupača ili će djelatnici voziti plovila izvan zone gdje bi se mogli pojaviti plivači? Nadalje kolika će biti udaljenost takvih “zona” od najbliže plaže ili kupališta, treba li odrediti udaljenost ili je dovoljno reći da je elekronički sustav za upravljanje brzinom plovila na vodomlazni pogon dovoljno siguran i nepogriješiv te da ne postoji mogućnost da se pojavi greška sustava koja će dovesti do mogućeg ubrzanja plovila u prostoru blizu plivača? Koliki je prostor zamišljen po jednom plovilu za vodomlazni pogon, dali je to 1km kvadratni ili 100m kvadratnih? Tko je napravio i kako izgleda studija utjecaja takvih akvatorija na sigurnost plovidbe i kolika je procjena rizika za ostale sudionike pomorskog prometa? \n\n5. Tko će biti odgovoran ukoliko se plovilo na vodomlazni pogon i osoba bez ovlaštenja sudare z drugim plovilom? Tko će i kako odgovarati ukoliko ista osoba prouzroči smrtni slučaj? \n\nSmatram da treba zadržati obavezno osposobljenje za voditelja brodice B kategorije za plovila na vodomlazni pogon, te kategoriju A za ostala plovila manje porivne snage kako bi se očuvala sigurnost plovidbe. U ljetnim mjesecima zbog porasta pomorskog prometa treba gledati kako povećati stupanj sigurnosti, a ne kako uvesti nered u obalno područje do 500m. Netreba zaboraviti da smo razvedena obala s puno otoka i hridi te da je sigurnos plovidbe samim time ugrožena. Osnovna znaja trebaju imati svi sudionici kako cestovno, zračnog pa tako i pomorskog prometa. \n\nSmatram da je izmjena/dopuna 32a. napisana  samo kako bi se olakšao posao Lučkoj kapetaniji i pomorskoj Policiji koji i tako provode premalo nadzora na moru u odnosu na količinu plovnih objekata kojih je iz godine u godinu sve više u moru RH."]
[7,"IVAN JELIČIĆ","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Poštovani, predlažem nadopunu Pravilnika na način da se navede da mali putnički brodovi na kratkim relacijama u područjima plovidbe 7 i 8 mogu ploviti sa samo jednim članom posade koji bi imao uvjerenje za zapovjednika broda i za upravitelja stroja. S obzirom da je ranije odbijen prijedlog da se poveća broj putnika za brodice, predlažem da se smanje zahtjevi za najmanje brodove. Trenutno je najmanja kategorija broda do 50 BT, a stroja do 500 kW. Nadam se da uviđate potrebu za nekom manjom kategorijom, s obzirom na veliki broj malih brodova do desetak BT i snage stroja često ispod 100 konja. Ti brodovi obavljaju prijevoz na kratkim relacijama (npr. prijevoz putnika sa mini-kruzera sa sidra do luke, iz marina do gradova, ili iz gradova do plaža i otočića u neposrednoj blizini). \nNavedeno se može urediti u Pravilniku nadopunom članka 24 na način da se iza postojećeg teksta doda:\n\"U kategoriji plovidbe 7 ili 8 mali putnički brod duljine do 12 metara može imati minimalno 1 člana posade sa sljedećim svjedodžbama o osposobljenosti:\n– svjedodžba o osposobljenosti za zapovjednika broda do 50 BT u nacionalnoj plovidbi\n– svjedodžba o osposobljenosti za upravitelja stroja sa strojem porivne snage do 500 kW u nacionalnoj plovidbi.\n– svjedodžba o dopunskoj osposobljenosti za temeljnu sigurnost na brodu.“\n\nTakođer, može se u Uvjerenju o najmanjem broju članova posade u polju Posebni zahtjevi i uvjeti upisati na kojoj relaciji brod može ploviti sa jednim članom posade, dakle dodatno ograničiti područje plovidbe, vezano uz udaljavanje od obale, trajanje putovanja i slično. Izvan relacije ili područja navedenog u polju Posebni zahtjevi i uvjeti brod bi morao imati dva člana posade kao do sada. \n\nMoguće je uvesti i dodatne ograde vezano uz najveći broj putnika, snagu motora i slično. \n\nI sadašnji članak 24 otvara mogućnost da lučka kapetanija odredi za zonu plovidbe 7 i 8 manji broj članova posade nego za zonu 6 i šire, što je i logično, međutim potrebno je izrijekom navesti da to može biti jedan član posade, jer u protivnom lučka kapetanija automatizmom propisuje 2 člana posade, kao za područje plovidbe 6 i šire, čak i za najmanje brodove od 9-10 metara."]
[8,"Vukusic Boris","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Podržavamo izmjenu pravilnika u smislu mogućeg ukidanja obveznih dozvola za neglisirajuća plovila kao i stavak 2 članka 32.a. uz dodatak da bi trebao najmoprimac potpisati obrazac kojim potvrđuje da ga je iznajmljivač brodice upoznao sa osnovama plovidbe, načinom upravljanja i obvezom nošenja prsluka za spašavanje tijekom korištenja brodice"]
[9,"Sea Help Adria d.o.o.","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Poštovani,\nPozdravljamo namjeru zakonodavca za promjenom pravilnika u smjeru relaksacije potrebe za dozvolama. Najam brodica na vodomlazni pogon treba zasebno definirati.\n\nKod ostalih brodica smatramo kako 5 m i 5 kW sa ograničenjem do  500m nije dovoljno te treba ići u smjeru pravila koja vrijede u susjednoj Italiji gdje NE treba dozvola za upravljanje plovilima do 30 kW i do 6 nm od obale. Na taj bi se način postigla prava konkurentnost hrvatskog turizma i nautičkog sektora.\n\nOgraničavanje ovog pravilnika samo na brodice za najam je po našem mišljenju diskriminatorno prema vlasnicima plovila te bi nova pravila trebala vrijediti jednako za sva plovila hrvatske državne pripadnosti.\n\nMarko Orlić\nSea Help Adria d.o.o."]
[10,"DIV-ING","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Poštovani,\n\nRadim kao voditelj  tvrtke koja se preko 20 godina bavi ronjenjem u turizmu, vodenim sportovima i najmu vodomlaznih plovila kojoj je sigurnost ispred zadovoljstva gosta, odnosno na prvom mjestu.\nOd samih početaka pratimo razvoj tehnologije i modeniziramo svoje poslovanje kako bi se podigli sigurnosni standardi a djelatnosti  kao i posao održali. Jedan od najboljih primjera višestrukog povečanja sigurnosti su definitivno uredjaji za praćenje i ograničavanje brzine plovidbe na vodomlaznim plovilima u nedozvoljenim blizinama i zaštićenim zonama.\nNaglašavam kako navedeni uredjaji ograničavaju brzinu plovila na minimum na pojasu od 0 do 300metara udaljenosti od obale odnosno i više ukoliko je za to potrebno (u elektroničkim kartama se mogu zasebno ograničiti luke, zaštičena područja ili opcenito područja povečanog  prometa  tako da je taj pojas ograničenja brzine nerijetko veći od 300m udaljenosti od obale).\n Ovom prilikom pozdravljam odluku da ste spremni pratiti korak i moderinizirati pravilnik koji s ovim izmjenama pogoduje razvoju  turizma a istovremeno podiže razinu sigurnosti, što je višestrani dobitak kako za poduzetnike tako i zakonodavce a na kraju i za same  korisnike usluga.\nAnalizom Vašeg prijedloga izmjene pravilnika, a iz perspektive osobe  koja istovremeno koordinira ronilačke izlete, izlete plovilima,najam vodomlaznih plovila i vodenih sportova, ukazujem na činjenicu da bi povečanje ograničenja dozvoljene udaljenosti vodomlaznih plovila trebalo povečati barem na 1NM.\n300-500m od obale je mal pojas koji je ujedno i najprometniji i tim se pojasom najviše koriste plovila za prijevoz dok su vodomlazna plovila namjenjena za razgledavanje i razonodu, povečanjem dozvoljene udaljenosti rasteretili bi taj prometniji pojas.\nU prilog povečanja udaljenosti bi naglasio da se plovila na vodomlazni pogon koriste u uvjetima danjeg svjetla i lijepog vremena kad je prosjecna vidljivost na Jadranu 10-20km.\nElektronicni uredjaji kontrole brzine rade preko satelita (ne preko radio frenkvencije kao nekada) što znači da veća udaljenost plovila nema negativan učinak na rad istog."]
[11,"ZVONIMIR CETINIĆ","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Poštovani,\n\nu potpunosti se NE slažem sa člankom 32.a. Naime slagao bih se da se brodice na vodomlazni pogon te ostale brodice koje spadaju pod ovaj članka koriste odnosno s njima upravlja u akvatoriju u kojemu nema drugih sudionika pomorskog prometa, međutim to nije slučaj.\nOvo je isto kao da nekome iznajmite auto, uputite ga u rad s istim i onda ga pustite u promet na gradsku prometnicu...bez da je položio vozački\nPitanje je koje može proizaći iz ovoga: zašto bi onda trebali imati i ostali sudionici pomorskog prometa koji upravljaju brodicama za osobne potrebe u istim kategorijama kao plovni objekti navedeni u članku 32.a.  uvjerenje o osposobljenosti?\nOvaj članak je skroz pogrešan ovako napisan. Ponovno ponavljam imao bi smisla kada bi se ovim plovnim objektima upravljalo u akvatoriju u kojemu nema drugih sudionika pomorskog prometa, ovako je potpuno pogrešan i samo će nam se događati havarije i nesreće koje se već događaju, a smrtnih slučajeva biti će sve više...."]
[12,"EMANUEL PREDAN","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Poštovani,\npozdravljamo izmjenu pravilnika vezano za članak 32.a. Naime već dugi niz godina bavimo se iznajmljivanjem plovila s porivnim uređaje 3,2 kw ( 4-5 hp ) i  plovila na vodomlazni pogon  što od samog početka obavljanja djelatnosti koristimo sustav za kontrolu brzine i praćenje plovila. Predlažemo izmjenu vezano za članak 32.a. u dijelu  ograničenja udaljavanja od najbliže obale najviše 500 metara na 1000 - 1500 m radi sigurnosti korisnika plovila. Iz našeg dosadašnjeg iskustva većina plovnog prometa malih motornih brodica i brodova turističkih dnevnih izleta vrši se na udaljenostima od 300 do 500m tako da korisnici vodomlaznih plovila radi osobne sigurnosti i sigurnosti pomorskog prometa imaju mogućnost odmaknuti se na veću udaljenost ( 1000-1500m ) od obale i drugih sudionika u prometu brodicama.. \nunaprijed zahvaljujemo"]
[13,"Velis","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Poštovani,\npozdravljamo izmjenu pravilnika vezano za članak 32.a. Naime već dugi niz godina bavimo se iznajmljivanjem plovila na vodomlazni pogon te isto tako od samog početka poslovanja koristimo sustav za kontrolu brzine i udaljavanja plovila. Predlažemo izmjenu vezano za članak 32.a. u dijelu  ograničenja udaljavanja od najbliže obale najviše 500 metara, na 1500 m radi sigurnosti. Iz našeg dosadašnjeg iskustva svakodnevnog promatranja prometa na moru mislimo da je jako mala  razlika od 200 m između tih 500 m dopuštene udaljenosti i 300 m dopuštenog glisiranja od obale. U zoni od otprilike 300 do 500 m od obale ljeti se često stvara gužva sa turističkim brodovima koji žele proći što bliže obali i gradu, tako da bi udaljavanje plovila na otprilike 1500 m bilo mnogo sigurnije. Hvala unaprijed"]
[14,"Udruženje obrtnika otoka Hvara","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Pozdravljamo namjeru zakonodavca da napokon omogući upravljanje manjih i sporijih brodica bez službene dozvole osobama koje unajmljuju brodicu. Jako je bitno da se ovaj pravilnik donese što prije kako bi iznajmljivači imali vremena pripremiti sezonu 2022.\nNaš prijedlog je da se ograničenje porivnog uređaja od 5 kW iz prijedloga poveća na barem 7.5 kW, te da se omogući ograničenje izlazne snage motora u službenim servisima za motore koji su malo jači od ovog ograničenja, što bi se upisivalo u plovidbenu dozvolu brodice.\nZašto baš 7.5 kW? Iz dugogodišnjeg iskustva iznajmljivanja znamo da je ljudima naviklim na vožnju automobila puno lakše voziti brodicu koj ima volan, te brodicu koja ima elektrostart (ljudima nenaviklim na paljenje motora potezanjem konopca to nekada predstavlja poteškoću). Motori s daljinskim komandama i elektrostartom imaju od 10 hp (7.45 kW) na više.\nTipična plastična brodica s motorom izlazne snage 7.45 kW (Nautica 500 10 HP) postiže najveću brzinu od 6.5 čvorova (12 km/h) što je neznatno više od tipične plastične brodice s motorom izlazne snage 4.5 kW (Pasara 6 HP) koja postiže brzinu od 6 čvorova (11 km/h). U pravilnik se može dodati i dodatno ograničenje najveće brzine brodice na npr 15 km/h, što se može lako utvrditi na tehničkom pregledu brodice koji je ionako obvezan ili se može iz ovog članka izostaviti gumene brodice.\nŽelimo još napomenuti da ostale mediteranske i turističke zemlje imaju puno viša ograničena od ovih koje mi predlažemo. U Italiji je ograničenje 40.8 HP, u Grčkoj 30 HP, a u Španjolskoj 15 HP."]
[15,"mareda obrt","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI","Poštovani \nZahvaljujemo na realizaciji  i  dopunama zakona  članka 32 a o brodicama na vodomlazni pogon.\nObrt smo koji se bavi djelatnošću 77.21 (iznajmljivanje i davanje u zakup opreme za rekreaciju i sport), već duži niz godina .Od 2012 godine koristimo uređaj za kontrolu brzine i glisiranja  izvan poligona .\nIz vlastitog iskustva predlažemo da se granica udaljavanja od najbliže obale poveća sa 500 metara na 1000-1500 metara(1 nautička milja) zbog lakše procjene udaljenosti i sigurnosti.\nMišljenja smo da je premala razlika između zone zabrane glisiranja  (300 m od obale ) i najveće dopuštene udaljenosti  poligona  za vožnju od 500 m .\nDodatnim udaljavanjem plovila na mlazni pogon od plaže i kupača  znatno se povećava sigurnost .\nUnaprijed zahvaljujem ."]
[16,"Marijan Dželalija","PRAVILNIKO IZMJENAMA I DOPUNAMA PRAVILNIKA O NAJMANJEM BROJU ČLANOVA POSADE ZA SIGURNU PLOVIDBU KOJI MORAJU IMATI POMORSKI BRODOVI, PLUTAJUĆI OBJEKTI I NEPOMIČNI ODOBALNI OBJEKTI,\nČlanak 1.","Slažem se sa navedenim prijedlogom promjene zakona! Osim navedenoga trebalo bi malo doraditi i dio koji se tiče edukacija/osposobljavanja tih korisnika bez dozvole i na takav način omogućiti im brzu i efikasnu edukaciju na licu mjesta. I ovaj dio je ključan.. „…opremljena elektronskim sustavom koji omogućava ograničavanje maksimalne brzine plovidbe do, od i unutar poligona definiranog koncesijom ili koncesijskim odobrenjem „!  \nNa takav način imamo napokon dobivamo konačno i okvire za adekvatnu pravnu i osiguravateljsku zaštitu pružatelja usluge ali k korisnika takve usluge!"]